CELEX: 62014CN0196
Language: el
Date: 2014-04-18 00:00:00
Title: Υπόθεση C-196/14: Αίτηση προδικαστικής αποφάσεως την οποία υπέβαλε το Landgericht Aachen (Γερμανία) στις 18 Απριλίου 2014 — Horst Hoeck κατά Ελληνικής Δημοκρατίας

24.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/17
            
         Αίτηση προδικαστικής αποφάσεως την οποία υπέβαλε το Landgericht Aachen (Γερμανία) στις 18 Απριλίου 2014 — Horst Hoeck κατά Ελληνικής Δημοκρατίας
   (Υπόθεση C-196/14)
   2014/C 194/22
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Aachen
   
      Διάδικοι στην υπόθεση της κύριας δίκης
   
   
      Ενάγων: Horst Hoeck
   
      Εναγομένη: Ελληνική Δημοκρατία
   
      Προδικαστικά ερωτήματα
   
   
               1)
            
            
               Έχει το άρθρο 1 του κανονισμού (ΕΚ) 1393/2007 του Ευρωπαϊκού Κοινοβουλίου και του Συμβουλίου, της 13ης Νοεμβρίου 2007, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων (1) σε αστικές ή εμπορικές υποθέσεις, την έννοια ότι οι διατάξεις αυτές στο σύνολό τους εμποδίζουν αγωγή η οποία ασκήθηκε ενώπιον του Landgericht Aachen κατά της Ελληνικής Δημοκρατίας ως εναγομένης, με την οποία ο ενάγων απαιτεί από την εναγομένη τόκους για τα έτη 2011/2012 από τα ομόλογα που εξέδωσε η εναγομένη και αγόρασε ο ενάγων τον Ιούλιο του 2011 (κρατικά ομόλογα), τα οποία αποτέλεσαν αντικείμενο της προσφοράς ανταλλαγής που στα τέλη Φεβρουαρίου 2012 η εναγομένη υπέβαλε και στον ενάγοντα, την οποία ο ενάγων απέρριψε, πράγμα το οποίο εντούτοις δεν εμπόδισε την εναγομένη να ανταλλάξει τα ομόλογα/κρατικά δάνεια που κατείχε ο ενάγων με νέους τίτλους;
            
         
               2)
            
            
               Έχει το άρθρο 1 του κανονισμού (ΕΚ) 1393/2007 του Ευρωπαϊκού Κοινοβουλίου και του Συμβουλίου, της 13ης Νοεμβρίου 2007, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές υποθέσεις, την έννοια ότι οι διατάξεις αυτές στο σύνολό τους εμποδίζουν αγωγή η οποία ασκήθηκε ενώπιον του Landgericht Aachen κατά της Ελληνικής Δημοκρατίας ως εναγομένης, με την οποία ο ενάγων απαιτεί, επικουρικώς, λόγω της αναφερομένης στο ερώτημα 1 αναγκαστικής ανταλλαγής, την εκ μέρους της εναγομένης πληρωμή ποσού ανερχομένου στην ονομαστική αξία των αποκτηθέντων από τον ενάγοντα ομόλογων/κρατικών δανείων της, περιλαμβανομένων των τόκων που δεν καταβλήθηκαν;
            
         
               3)
            
            
               Εμπίπτει η [ενώπιον του] Landgericht Aachen υπόθεση της κύριας δίκης 12 O 177/13 στο αστικό ή εμπορικό δίκαιο με αποτέλεσμα να έχουν εφαρμογή τα άρθρα 2 και 3 του κανονισμού 1393/2007 στην εν λόγω δίκη;
            
         
               4)
            
            
               Ή πρόκειται για διοικητικού δικαίου υπόθεση ή υπόθεση ευθύνης του Δημοσίου, επί της οποίας δεν εφαρμόζονται [οι] αναφερθείσες στα ερωτήματα 1, 2 και 3 διατάξεις;
            
         
      (1)  EE L 324, σ. 79.